तत्र पञ्च भौतिकस्य चतुः विधस्य षड् रसस्य द्वि विध वीर्यस्य अष्ट विध वीर्यस्य वा अनेक गुणोपेतस्य उपयुक्तस्य आह्हारस्य सम्यक् परिणतस्य यः तेजो भूतः सारः परम सूक्ष्मः स रस इति उच्यते।(सु.सू.१४/३)
तिर्यग्गाणां तु चतसृणा धमनीनाम् एक एका शतधा सहस्रधा च उत्तर उत्तर विभज्यते। ताः तु असंख्येयाः। तभिः इदं शरीरं गवाक्षितं विबद्धं आततं च। तासां मुखानि रोम कूप प्रबद्धानि, यैः स्वेदम् अभिवहन्ति रसं च अभितर्पयन्ति अन्तः बहिः च। तैः एव च अभ्यङ्ग परिषेक अवगाह आलेप वीर्याणि अन्तः शरीरं अभि प्रतिपध्यन्ते त्वचि विपक्वानि। तैः एव च स्पर्शं सुखं असुखं वा गृह्णाति।(सु.शा.९/९/१०)
